பேதம் பிறப்பது போற்றினும் போமோ (பாபஞ்) கருத்து உரை காசிக்குப் போனாலும் கங்கையில் நீராடினாலும் பாவங்கள் போகாது. பாகற்காயை கங்கையில் கழுவினாலும் அதன் கசப்புத் தன்மை நீங்காது. செய்த நல்வினையும் செய்கின்ற தீவினையும் ஒரு எதிரொலியை காட்டாமல் மறையாது. ஆகவே ஒருவர் எச்சரிக்கையுடன் வாழ வேண்டும். இங்கு ஒரு கேள்வி எழுகிறது. பிறகு ஏன் கடவுளை வணங்க வேண்டும்? முதலில் நாம் வாழ்க்கை என்பது என்ன என்று புரிந்துகொள்ள வேண்டும். வாழ்க்கையில் எதுவும் கஷ்டபடாம கிடைப்பதில்லை. ஒவ்வொன்றிற்கும் கஷ்டம் நஷ்டம் என்ற விலையை கொடுக்க வேண்டியிருக்கிறது. ஒருவன் தாமே உழைத்து பாடுபட்டு முன்னேற வேண்டியிருக்கிறது. அவர்களுக்குத்தான் கடவுளின்  அருள் கிடைக்கும். முயற்சி செய்யாதவர்களுக்கு கடவுளும் உதவ மாட்டார். ஆனால் இந்த காலத்தில் என்ன நடக்கிறது? கடன் தீர மந்திரம். நோய் தீர ஸ்லோகம். கடவுளை வணங்கி விட்டால் நீ கேட்பதெல்லாம் கிடைக்க வேண்டும். ஒருவன் முதலில் யோசிக்க வேண்டும். புரிந்து கொள்ள வேண்டும். வறுமை தீராத நோய்கள் துயரங்கள் விபத்துக்கள் இவற்றிற்கெல்லாம் காரணம் நம் வினைகள். இவைகள் சில நாட்கள் வரையிலோ ஆண்டுகள் வரையிலோ ஆயுள் வரையிலோ தெய்வங்களால் வரையறுக்கப்பட்டவைகளாகும். கடவுளை வவணங்குவதாலோ மந்திரங்களாலோ மாற்றி(ஏமாற்றி) விட முடியாது. கடவுளை வணங்க நாம் கடமைப்பட்டவர்கள் அவ்வளவு தான். பொய்யாகப் பாராட்டுங் கோலம் – எல்லாம்  போகவே வாய்த்திடும் யார்க்கும் போங்காலம்  மெய்யாக வேசுத்த காலம் – பாரில்  மேவப் புரிந்திடில் என்னனு கூலம் (பாபஞ்) பொய்யாக பாராட்டுதல்- நாம் யார் என்பதே நமக்குத் தெரியவில்லை. இதில் பிறரை பாராட்டுதல் எடை போடுதல் குறை கூறுதல் எல்லாம் தவறாகவே அமையும். முதலில் நான் யார் என்று கண்டுபிடி. தோற்றம் வேறு உண்மை வேறு. மரணம் உன் உண்மை நிலையை உணர்த்திடும். உண்மையை தேடி வாழ்ந்திடு. உண்மையாய் வாழ்ந்திடும் போது உலகம் அனுகூலமாக அமையும்.